#  **ROMÂNIA**

# **JUDEŢUL SUCEAVA**

 **MUNICIPIUL CÂMPULUNG MOLDOVENESC**

**Compartimentul juridic**

 Nr. \_\_\_\_ din \_\_\_\_\_\_\_ 2023

### RAPORT DE SPECIALITATE

la proiectul de hotărâre privind organizarea de către municipiul Câmpulung Moldovenesc a

Adunării Generale a Secretarilor generali de municipii din România,

în perioada 3-6 octombrie 2023

Compartimentul juridic primind spre analiză proiectul de hotărâre privind organizarea de către municipiul Câmpulung Moldovenesc a Adunării Generale a Secretarilor generali de municipii din România, în perioada 3-6 octombrie 2023, menționează următoarele:

 Conform dispozițiilor art. 5 alin. (3) din Legea nr. 273/2006 privind finanţele publice locale, cu modificările și completările ulterioare,  fundamentarea, dimensionarea şi repartizarea cheltuielilor bugetelor locale pe ordonatori de credite, pe destinaţii, respectiv pe acţiuni, activităţi, programe, proiecte, obiective, se efectuează în concordanţă cu atribuţiile ce revin autorităţilor administraţiei publice locale, cu priorităţile stabilite de acestea, în vederea funcţionării lor şi în interesul colectivităţilor locale respective.

 De asemenea, în temeiul art. 129 alin. (2) lit. b), alin. (4) lit.a) si alin. (14) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare, Consiliul Local are atribuţii privind dezvoltarea economico-socială a municipiului, aprobă, la propunerea primarului, bugetul unităţii administrativ-teritoriale, virările de credite, modul de utilizare a rezervei bugetare, îndeplineşte orice alte atribuţii, în toate domeniile de interes local, cu excepţia celor date în mod expres în competenţa altor autorităţi publice, precum şi orice alte atribuţii stabilite prin lege.

Având în vedere cele menționate, Compartimentul juridic consideră legal prezentul proiect de hotărâre.

**CONSILIER JURIDIC**,

**Stoica Liviu Claudiu**

SLC/SLC 2 ex.